CELEX: 31999D0094
Language: ro
Date: 1999-01-25 00:00:00
Title: Decizia Comisiei din 25 ianuarie 1999 privind procedura de atestare a conformității produselor pentru construcții conform articolului 20 alineatul (2) din Directiva 89/106/CEE a Consiliului referitor la produsele prefabricate din beton normal, din beton ușor sau din beton celular autoclavizat [notificată cu numărul C(1999) 118]Text cu relevanță pentru SEE.

Anunţ juridic important

|

31999D0094

Official Journal L 029 , 03/02/1999 P. 0055 - 0059 Ediţie specială în limba cehă Chapter 13 Volume 23 P. 228  - 232 Ediţie specială în limba estonă Chapter 13 Volume 23 P. 228  - 232 Ediţie specială în limba maghiară Chapter 13 Volume 23 P. 228  - 232 Ediţie specială în limba lituaniană Chapter 13 Volume 23 P. 228  - 232 Ediţie specială în limba letonă Chapter 13 Volume 23 P. 228  - 232 Ediţie specială în limba malteză Chapter 13 Volume 23 P. 228  - 232 Ediţie specială în limba polonă Chapter 13 Volume 23 P. 228  - 232 Ediţie specială în limba slovacă Chapter 13 Volume 23 P. 228  - 232 Ediţie specială în limba slovenă Chapter 13 Volume 23 P. 228  - 232

		19990125Decizia Comisieidin 25 ianuarie 1999privind procedura de atestare a conformității produselor pentru construcții conform articolului 20 alineatul (2) din Directiva 89/106/CEE a Consiliului referitor la produsele prefabricate din beton normal, din beton ușor sau din beton celular autoclavizat[notificată cu numărul C(1999) 118](Text cu relevanță pentru SEE)(1999/94/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 89/106/CEE a Consiliului din 21 decembrie 1988 privind armonizarea actelor cu putere de lege și a actelor administrative ale statelor membre privind produsele pentru construcții [1], astfel cum a fost modificată prin Directiva 93/68/CEE [2], în special articolul 13 alineatul (4),întrucât Comisia trebuie să aleagă, între cele două proceduri prevăzute la articolul 13 alineatul (3) din Directiva 89/106/CEE pentru atestarea conformității unui produs, "procedura cea mai puțin oneroasă care să fie compatibilă cu siguranța"; întrucât aceasta înseamnă că trebuie să decidă dacă, pentru un anumit produs sau pentru o anumită familie de produse determinate, existența unui sistem de control al producției în fabrică aflat sub răspunderea producătorului reprezintă o condiție necesară și suficientă pentru atestarea conformității, ori dacă, din motive care țin de respectarea criteriilor enunțate la articolul 13 alineatul (4), este necesară intervenția unui organism de certificare aprobat;întrucât articolul 13 alineatul (4) din Directiva 89/106/CEE prevede ca procedura astfel determinată să fie indicată în mandat și în specificațiile tehnice; întrucât trebuie deci definit conceptul de produs sau de familie de produse așa cum este el folosit în mandate și în specificațiile tehnice;întrucât cele două proceduri prevăzute la articolul 13 alineatul (3) din Directiva 89/106/CEE sunt descrise detaliat în anexa III la Directiva 89/106/CEE; întrucât trebuie, ca urmare, să se precizeze clar, pentru fiecare produs sau familie de produse, care sunt metodele prin care cele două proceduri trebuie puse în aplicare, prin trimitere la anexa III, în măsura în care aceasta din urmă dă prioritate anumitor sisteme;întrucât procedura menționată la articolul 13 alineatul (3) litera (a) corespunde sistemelor specificate de prima posibilitate fără supraveghere permanentă și celei de-a doua și a treia posibilități, definite în anexa III partea 2 punctul (ii) și întrucât procedurile prevăzute la articolul 13 alineatul (3) litera (b) corespund sistemelor definite în anexa III partea 2 punctul (i), precum și primei posibilități cu supraveghere permanentă din anexa III partea 2 punctul (ii);întrucât măsurile prevăzute în prezenta decizie sunt conforme cu avizul Comitetului permanent pentru construcții,ADOPTĂ PREZENTA DECIZIE:Articolul 1Atestarea conformității produselor și familiilor de produse stabilite în anexa I se realizează printr-o procedură în cadrul căreia fabricantul este singurul responsabil cu sistemul de control al producției în fabrică care asigură conformitatea produselor cu specificațiile tehnice relevante.Articolul 2Atestarea conformității produselor stabilite în anexa II se realizează printr-o procedură în cadrul căreia, pe lângă sistemul de control al producției în fabrică asigurat de fabricant, un organism de certificare desemnat intervine în evaluarea și supravegherea controlului producției sau a produselor în sine.Articolul 3Procedura de atestare a conformității, stabilită în anexa III, este precizată în mandatele pentru standardele armonizate.Articolul 4Prezenta decizie se adresează statelor membre.Adoptată la Bruxelles, 25 ianuarie 1999.Pentru ComisieMartin BangemannMembru al Comisiei[1] JO L 40, 11.2.1989, p. 12.[2] JO L 220, 30.8.1993, p. 1.--------------------------------------------------19990125ANEXA IProduse prefabricate din beton normal, din beton ușor sau din beton celular autoclavizat [1]:- destinat unei utilizări nestructurale sau cu rol structural redus [2] (pentru garduri, cutii de joncțiune pentru telecomunicații, mici canale dreptunghiulare de drenaj, elemente pentru căptușire și pentru pereți neportanți).[1] Cu excepția conductelor și rezervoarelor.[2] Produsele destinate unei utilizări cu rol structural redus corespund aplicațiilor care, în cazul în care se defectează nu sunt susceptibile de a provoca o prăbușire a construcției sau a unei părți a acesteia, nici de a antrena deformări inadmisibile ori de a răni pe cineva (urmează a se defini de către statele membre).--------------------------------------------------19990125ANEXA IIProduse prefabricate din beton normal, din beton ușor sau din beton celular autoclavizat:- destinat unei utilizări structurale [mai ales plăci de planșeu precomprimate și alveolate, piloți, stâlpi și piloni de fundație [1], predale, elemente de grindă cu zăbrele, planșeuri și elemente de planșeu cu grinzișoare și dușumea oarbă, plăci de planșeu nervurate, elemente de structură lineare (grinzi și stâlpi), elemente de zid portant, elemente de zid de susținere, elemente de acoperiș, silozuri [2], scări, elemente de tablier de pod și baraje].[1] Cu excepția stâlpilor de iluminat pe autostrăzi.[2] Cu excepția celor destinate depozitării lichidelor.--------------------------------------------------19990125ANEXA IIIFAMILIE DE PRODUSEPRODUSE PREFABRICATE DIN BETON NORMAL, DIN BETON UȘOR SAU DIN BETON CELULAR AUTOCLAVIZAT (1/1)1. Sisteme de atestare a conformitățiiPentru produsele și utilizările prevăzute în cele ce urmează, se solicită Comitetului European de Standardizare/Comitetului European de Standardizare în Electrotehnică (CEN/Cenelec) să specifice următoarele sisteme de atestare a conformității în standardele armonizate relevante:Sistemul 2 + : a se vedea anexa III partea 2 punctul (ii) la Directiva 89/106/CEE, prima posibilitate, și anume certificarea controlului producției în fabrică de către un organism desemnat, pe baza unei inspecții inițiale în fabrică și a controlului intern al producției, precum și a unui sistem permanent de evaluare, supraveghere și aprobare amcontrolului producției în fabrică.Sistemul 4 : a se vedea anexa III partea 2 punctul (ii) la Directiva 89/106/CEE, a treia posibilitate.Produs(e) | Utilizare (utilizări) prevăzută (prevăzute) | Nivel(uri) sau clasă (clase) | Sistem(e) de atestare a conformității |Produse prefabricate din beton normal, din beton ușor sau din beton celular autoclavizat | Cu rol structural | — | 2 + |cu rol nestructural sau cu rol structural redus [1] | — | 4 |Specificațiile sistemului trebuie să fie făcute astfel încât sistemul să poată fi aplicat chiar și atunci când nu este nevoie să se determine performanța unui produs pentru o caracteristică dată în lipsa unei cerințe legale în acest domeniu în cel puțin un stat membru [a se vedea articolul 2 alineatul (1) din Directiva 89/106/CEE și, dacă este cazul, punctul 1.2.3 din documentele interpretative]. În aceste cazuri, verificarea acestei caracteristici nu poate fi impusă producătorului dacă acesta din urmă nu dorește să declare performanța produsului în acest domeniu.[1] Produsele destinate unei utilizări cu rol structural redus corespund aplicațiilor care, în caz de defectare, nu sunt susceptibile de a provoca o prăbușire a construcției sau a unei părți a acesteia, nici de a antrena deformări inadmisibile ori de a răni pe cineva (urmează a se defini de către statele membre).--------------------------------------------------